Gleneagles JPMC

Gleneagles JPMC (nama penuh Pusat Jantung Gleneagles JPMC; dari bahasa Inggeris ) merupakan sebuah hospital pakar swasta di Brunei khusus bagi perkhidmatan klinikal tertiari berkaitan penyakit jantung. Ianya merupakan salah satu pusat perubatan di bawah pengurusan Parkway Pantai, kumpulan penjagaan kesihatan swasta dari Singapura.

Lokasi 
Gleneagles JPMC terletak di Jerudong dalam Daerah Brunei dan Muara. Bangunan pusat perubatan ini adalah bersebelahan dengan Pusat Perubatan Jerudong Park. Dalam lingkungan Gleneagles JPMC iaitu di sebelah lain Pusat Perubatan Jerudong Park ialah bangunan bagi Pusat Pakar Pantai Jerudong, satu lagi pusat perubatan yang menempatkan Pusat Kanser Brunei dan Pusat Neurosains dan Rehabilitasi Strok Brunei. Kesemua pusat-pusat perubatan tersebut terletak dalam kawasan berhampiran Pantai Jerudong dan menghadap Laut Cina Selatan.

Lokasi Gleneagles JPMC juga adalah tidak jauh dari Jerudong Park, satu-satunya taman hiburan di Brunei, serta Pusat Persidangan Antarabangsa BRIDEX.

Sejarah 

Gleneagles JPMC ditubuhkan pada 15 Julai 2002 atas usaha sama Agensi Pelaburan Brunei, dana kekayaan berdaulat negara, dan Parkway Pantai, sebuah kumpulan penjagaan kesihatan swasta dari Singapura.

Perkhidmatan 

Perkhidmatan klinikal yang disediakan oleh Gleneagles JPMC terdiri daripada kardiologi, serta pembedahan kardiotoraks dan vaskular, yang merangkumi kedua-dua perkhidmatan pesakit dalam dan luar. Bagi perkhidmatan pesakit dalam, Gleneagles JPMC menyediakan sebanyak 21 katil.

Lihat juga 
 Senarai kemudahan kesihatan di Brunei

Rujukan

Pautan luar 
 Laman sesawang Pusat Jantung Gleneagles JPMC 
 Gleneagles JPMC di laman sesawang Parkway Pantai 

Hospital di Brunei
Kemudahan kesihatan swasta di Brunei
Kemudahan kesihatan di Daerah Brunei dan Muara
Organisasi penyakit jantung
WPPER